จับแล้ว 2 แก๊งรีดค่าไถ่ชาวซีเรีย อ้างเป็นตร.อาสา เหยื่อสูญกว่า 6.5 แสน
ตำรวจนครบาลลุมพินี จับแล้วชาวต่างชาติ 2 ราย ตั้งแก๊งรีดทรัพย์หนุ่มซีเรีย ข้าง สน. เหยื่อสูญเงินรวม 655,000 บาท อ้างแลกกับการปล่อยตัวบุตรชายที่ถูกจับข้อหาอยู่ในราชอาณาจักรเกินเวลา - อยู่ระหว่างหลบหนีอีก 1 ศานิตย์ รุดสอบปากคำด้วยตนเอง,จากกรณี นายอัลฮลาบิ โมฮัมหมัด ยาสเซอร์ อายุ 47 ปี ชาวซีเรีย หอบหลักฐานหนังสือผู้ลี้ภัยจาก UNHCR เข้าร้องทุกข์ต่อ พ.ต.อ.ดุษฎี อารยวุฒิ รองปลัดกระทรวงยุติธรรม ว่า ถูกอาสาตำรวจ สน.ลุมพินี พาเจ้าหน้าที่ตำรวจ สน.ลุมพินี มาจับกุมนายอัลฮลาบิ โมฮัมหมัด วาเอล อายุ 23 ปี ลูกชาย ทำงานเป็นช่างตัดผมแห่งหนึ่ง ภายในซอยนานา ย่านถนนสุมขุมวิท ในข้อหาอยู่ในไทยเกินกำหนด ทั้งที่ถือหนังสือผู้ลี้ภัย ก่อนถูกเรียกเงินรวม 5.5 แสนบาท แลกกับการปล่อยตัว สุดท้ายกลับไม่มีการปล่อยตัว พอเจ้าตัวไปทวงถามที่ สน.ลุมพินี กลับโดนจับต้องจ่ายใต้โต๊ะอีก 1.5 แสนบาท แลกกับการปล่อยตัว เมื่อไปเยี่ยมลูกชายที่สถานกักตัวคนต่างด้าว กลับพบว่าถูกทำร้ายจนเลือดทะลักปาก-จมูก ตามที่เสนอข่าวไปแล้วนั้น,ความคืบหน้าล่าสุดเมื่อเวลา 10.00 น. วันนี้ 24 ส.ค.60 ที่ สน.ลุมพินี ผู้สื่อข่าวรายงานว่า เจ้าหน้าที่ตำรวจ สน.ลุมพินี ได้ออกหมายจับผู้ต้องหาจำนวน 3 ราย ได้แก่นายคาซาล วาเกล ชาวซีเรีย, นายบาเซิล (ไม่ทราบนามสกุล) ชาวเลบานอน, นายอิสลาม (ไม่ทราบนามสกุล) ชาวอียิปต์ ผู้ต้องหาตามหมายจับศาลแขวงพระนครใต้ เลขที่ 185-187/2560 ตามลำดับ ลงวันที่ 23 ส.ค. 25560 ข้อหาร่วมกันฉ้อโกง,ทั้งนี้ ตำรวจมีข้อมูลว่า กลุ่มของนายคาซาล มีการเรียกรับเงินจากผู้เสียหายจำนวน 4 ครั้ง โดยครั้งแรกได้จ่ายเงิน 25,000 บาท ให้กับนายคาซาล ที่ห้องพักย่านสุขุมวิท 4,จากนั้นผู้เสียหายได้จ่ายให้กับนายอิสลาม สัญชาติอียิปต์ จำนวน 50,000 บาท ที่บริเวณข้างสถานีตำรวจนครบาลลุมพินี,ต่อมากลุ่มผู้ต้องหาเรียกเงินจำนวน 350,000 บาท แต่ผู้เสียหายจ่ายเงินสดจำนวน 280,000 บาท พร้อมรถยนต์มูลค่าประมาณ 150,000 บาทแทน โดยส่งมอบของให้กับนายบาเซิล สัญชาติเลบานอน บริเวณย่านสุขุมวิท 4,และครั้งล่าสุด กลุ่มผู้ต้องหานัดผู้เสียหายมาพูดคุยเพื่อขอเงินเพิ่มอีก 150,000 บาท ที่ร้านอาหารแห่งหนึ่ง ย่านสุขุมวิท 3 โดยอ้างว่า เป็นค่าใช้จ่ายในการดำเนินงานด้านเอกสาร รวมยอดที่ผู้เสียหายจ่ายให้กับกลุ่มผู้ต้องหา รวม 655,000 บาท,อย่างไรก็ตาม นายคาซาล วาเกล ถูกเจ้าหน้าที่ตำรวจ สน.ลุมพินี จับกุมได้ที่อพาร์ตเมนต์แห่งหนึ่งภายใน ซ.สุขุมวิท 4 แขวงคลองเตย เขตคลองเตย กทม. เมื่อเวลา 21.00 น. วันที่ 23 ส.ค. ที่ผ่านมา จากการสอบปากคำเบื้องต้นให้การปฏิเสธตามข้อหากล่าว แต่เจ้าหน้าที่ยังไม่ปักใจเชื่อ ต้องสอบปากคำอย่างละเอียดอีกครั้ง,ต่อมาช่วงเช้าในวันนี้ นายอิสลาม ได้ติดต่อขอเข้ามามอบตัว หลังจากหนีไปกบดานอยู่พัทยา จ.ชลบุรี โดยมีเจ้าหน้าที่ฝ่ายสืบสวนรอรับมอบตัวมาสอบปากคำ ขณะเดียวกัน พล.ต.ท.ศานิตย์ มหถาวร ผบช.น. ได้เดินทางมายัง สน.ลุมพินี เพื่อรอสอบปากคำผู้ต้องหาด้วยตนเอง.
ตำรวจนครบาลลุมพินี จับแล้วชาวต่างชาติ 2 ราย ตั้งแก๊งรีดทรัพย์หนุ่มซีเรีย ข้าง สน. เหยื่อสูญเงินรวม 655,000 บาท อ้างแลกกับการปล่อยตัวบุตรชายที่ถูกจับข้อหาอยู่ในราชอาณาจักรเกินเวลา - อยู่ระหว่างหลบหนีอีก 1 ศานิตย์ รุดสอบปากคำ
รีดค่าไถ่ชาวซีเรีย,อุ้มรีดเงิน,ไถเงินซีเรีย,จับแล้ว,สน.ลุมพินี,ข่าวทั่วไป